Pret met storiekarakters! – romanza.co.za
AfrikaanshumorKristel LootsLapa Uitgewersliefdeliefdesverhalesjokolade
Februarie 16, 2011 Antwoord kristel
Ek wil nou nie `n wolkie voor jou sonskyn wees nie, maar dis ook maar net in ons liefdesverhale dat mans `n vrou se 'inner beauty' raaksien en waardeer. Die res verkyk hulle inderdaad aan hoe `n paar stewige boude en smal heupe in styfpassende jeans lyk. Gelukkig raak hul oë swakker van hul veertigerjare af en leer `n mens ook om met hul koppe te smokkel. Die 'trick' wat die beste vir die Jessies van die lewe werk is om voor die spieël te gaan staan en self te verklaar: "Wow! Ek lyk sexy!" Dit verwar mans heeltemal. "IZZIT?" vra hulle hulself af. "Dan is dit seker maar net ék wat dit nie raaksien nie." En soos in die sprokie van die Keiser se (onsigbare) klere, stem hy dan maar saam. En sommer gou glo hy jou - en homself. Dankie vir jou oulike onderhoud!
Februarie 16, 2011 Antwoord Madelie Human
Kristel, dis ook net een van jou karakters wat so 'n giggellekker onderhoud moontlik maak. :-P
Februarie 17, 2011 Antwoord Marile Cloete
Ongelukkig kan die Cloete-kamp nie die idee hul eie noem nie - dit het gekom via Rika via Boekemakranka via Litnet. Maar die Cloete-kamp en die Human-kamp was nog die enigstes om hul hand aan die idee te waag - ons wag nog gretig op die ander ... :)
Februarie 17, 2011 Antwoord Rika Du Plessis
Fiktiewe onderhoud met die apteker, Henk, in “Arseen” van Billy Reed. Ek: “Henk gaan jy altyd agter jou toonbank uit om iewers in die hoekie van die apteek met ‘n kliënt te gesels oor wat hul wil hê?” H: “Nee, maar die vrou wou sag en net met my praat waar niemand anders kan hoor nie Ons het gefluister.” Ek: “Henk, wat was jou reaksie toe die vrou openlik vir jou arseen sonder ‘n voorskrif vra?” H: “Ek het gevra waarvoor sy dit wil gebruik.” Ek: “Is dit jou gewoonte om vir mense te vra waarvoor hul die goed wat hul wil koop wil gebruik?” H: “Nee. Net as hul nie ‘n voorskrif het nie, terwyl die goed wat hul wil hê ‘n voorskrif vereis.” Ek: “Hoekom dan vir haar die vraag vra?” H: “Sy het baie skuldig gelyk.” Ek: “Wat was haar antwoord?” H: “Ek wil my man vermoor.” Ek: “Genade, en wat het jy toe gesê?” H: “Ek kan dit dan nie vir jou gee nie, Mevrou. Ek sal as medepligtige aangekla word indien jy vasgetrek word.” Ek: “Het sy toe geloop?” H “Nee, sy het ‘n paar kiekies vir my uit haar handsak gehaal en gewys” Ek : “Watse kiekies?” H :“Skokkende kiekies van my vrou en haar man in die bed.” Ek: “Wat het jy toe gedoen?” H :“Ek het hard en duidelik vir haar gevra waarom het sy nie heel in die begin vir my gesê sy het ‘n voorskrif nie, en die arseen vir haar gegee.”
:P :P :P Dankie, Rika!